CELEX: C2004/201/46
Language: hu
Date: 2004-08-07 00:00:00
Title: T-207/04. sz. ügy: Az Olasz Köztársaság által 2004. június 4-én az Európai Közösségek Bizottsága ellen benyújtott kereset

7.8.2004   
            
            
               HU
            
            
               Az Európai Unió Hivatalos Lapja
            
            
               C 201/23
            
         Az Olasz Köztársaság által 2004. június 4-én az Európai Közösségek Bizottsága ellen benyújtott kereset
   (T-207/04. sz. ügy)
   (2004/C 201/46)
   Az eljárás nyelve: olasz
   Az Olasz Köztársaság, képviseli Antonio Cingolo, avvvocato dello Stato, kézbesítési cím: Luxembourg, 2004. június 4-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes a következő döntés meghozatalát kéri az Elsőfokú Bíróságtól:
   
               —
            
            
               semmisítse meg a Bizottság 2004. március 25-i – 2004. március 26-án érkezett – E2/LP D(2004) 712 sz. feljegyzését, amelyben az Európai Bizottság Regionális Politikai Főigazgatósága azon határozatát közölte, amely szerint egyes előlegekkel kapcsolatos kifizetésekből származó összegeket (a támogatások körébe tartozó előzetes kifizetések az 1. és 2. célkitűzés minden programjához) a jövőbeli kifizetési nyilatkozatokban világosan meg kell határozni, ahogyan azt Barnier biztos fentebb említett levele, valamint minden egyéb vonatkozó jogi aktus is tartalmazza;
            
         
               —
            
            
               másodlagosan, amennyiben szükséges, semmisítse meg a Bizottság 2004. március 10-i 448/2004/EK rendeletét, amely módosítja az 1685/2000/EK rendeletét, amely a Tanács 1260/1999/EK rendeletének alkalmazására vonatkozó részletes szabályokat tartalmazza, ami a strukturális alapok által társfinanszírozott tevékenységek kiadásainak támogathatóságát illeti;
            
         
               —
            
            
               semmisítse meg a megtámadott határozatra vonatkozó összes jogi aktust;
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   Az Olasz Köztársaság az Európai Közösségek Elsőfokú Bírósága előtt megtámadta a Bizottságnak a támogatások körébe tartozó előzetes kifizetésekre (POP kutatás, műszaki fejlesztés és felsőfokú képzés) vonatkozó 2004. március 25-i, E2/LP D(2004) 712 sz. feljegyzését, valamint – amennyiben szükséges – a Bizottságnak a strukturális alapok körében felhasznált kiadások támogathatóságára vonatkozó 2004. március 10-i 448/2004/EK rendeletét (1).
   A felperes a 2004. március 25-i feljegyzéssel kapcsolatos megállapításai alátámasztására az alábbiak szerint érvel:
   
               —
            
            
               lényeges eljárási szabálysértés az indokolási kötelezettség teljes megszegése miatt, továbbá a kereset tárgyát képező aktus megfelelő jogalap nélkül történő elfogadásra, végül az alperes belső szabályzatában meghatározott eljárási szabályok be nem tartása;
            
         
               —
            
            
               a 438/2001/EK bizottsági rendelet (2) 9. cikkének megsértése, az abban foglalt számviteli rendelkezések figyelmen kívül hagyása miatt;
            
         
               —
            
            
               az „alaprendelet” (3) és a 448/04 sz. bizottsági rendelet 32. cikkének megsértése, amelyek az előlegek kifizetését csak annak bizonyításához köti, hogy a „végső kedvezményezett” állam kifizette-e a vonatkozó összegeket a beruházás végső címzettjei számára;
            
         
               —
            
            
               a 448/04 sz. rendelet megsértése az egyenlőség és jogbiztonság elvének megsértése tekintetében, valamint a megtámadott feljegyzés indokainak ellentmondásossága.
            
         A 448/04 sz. rendeletet illetően a felperes az alábbi jogok és elvek megsértésére hivatkozik:
   
               —
            
            
               a kiadások támogathatóságára vonatkozó, az alaprendeletben lefektetett normák;
            
         
               —
            
            
               a pénzügyi ellenőrzést szabályozó normák (amelyek nem tartalmazzák a Bizottság által hivatkozott kötelezettségeket);
            
         
               —
            
            
               az arányosság elve, amennyiben a Bizottság az előírton és a szükségesen felül kiegészítő bizonyítási eszközöket követel;
            
         
               —
            
            
               a visszaható hatály tilalma, tekintve, hogy a 448/04 rendelet a kihirdetését megelőző legalább 44 hónapra visszaható rendelkezéseket tartalmaz, ami bizonyára elfogadhatatlan a jogalkotás területének általános elvei tekintetében.
            
         
      (1)  A Bizottság 2004. március 10-i 448/2004/EK rendelete, amely módosítja az 1685/2000/EK rendeletét, amely a Tanács 1260/1999/EK rendeletének alkalmazására vonatkozó rendelkezéseket tartalmaz, ami a strukturális alapok által társfinanszírozott tevékenységek támogathatóságát illeti, és amely hatályon kívül helyezi az 1145/2003/EK rendeletet (HL L 72., 2004.3.11., 66. o.).
   
      (2)  A Bizottság 2001. március 2-i 438/2001/EK rendelete, amely az 1260/1999/EK tanácsi rendelet végrehajtásának részletes szabályait állapítja meg a strukturális alapok keretében nyújtott támogatások irányítási és ellenőrzési rendszereit tekintetében (HL L 63., 2001.3.3., 21. o.)
   
      (3)  A Tanács 1999. június 27-i 1260/1999/EK rendelete, amely a strukturális alapokra vonatkozó általános rendelkezéseket tartalmaz (HL L 161., 1999.6.26., 1. o.)